62019CJ0276_INF
Απόφαση του Δικαστηρίου (πρώτο τμήμα) της 14ης Μαΐου 2020 –Επιτροπή κατά Ηνωμένου Βασιλείου (ΦΠΑ – Καθεστώς που ισχύει στις προθεσμιακές αγορές)
(Υπόθεση C‑276/19) (
1
)
«Παράβαση κράτους μέλους – Κοινό σύστημα φόρου προστιθεμένης αξίας (ΦΠΑ) – Οδηγία 2006/112/ΕΚ – Παρεκκλίσεις – Μέτρα απλούστευσης και πρόληψης της φοροδιαφυγής ή της φοροαποφυγής – Άρθρο 395, παράγραφος 2 – Υποχρέωση των κρατών μελών να κοινοποιούν στην Ευρωπαϊκή Επιτροπή τα ειδικά μέτρα που αποσκοπούν στην απλούστευση της είσπραξης του ΦΠΑ – Ουσιώδης τροποποίηση του αρχικώς κοινοποιηθέντος μέτρου»
1.
Προσφυγή λόγω παραβάσεως – Αντικείμενο της διαφοράς – Προσδιορισμός κατά την προ της ασκήσεως της προσφυγής διαδικασία – Προσαρμογή λόγω μεταβολής του δικαίου της Ένωσης – Επιτρέπεται – Προϋποθέσεις
(Άρθρο 258 ΣΛΕΕ)
(βλ. σκέψη 39)
2.
Εναρμόνιση των φορολογικών νομοθεσιών – Κοινό σύστημα φόρου προστιθέμενης αξίας – Βάση επιβολής του φόρου – Εθνικά μέτρα παρεκκλίσεως – Μέτρο απλούστευσης της είσπραξης του εν λόγω φόρου – Ουσιώδης τροποποίηση αρχικώς κοινοποιηθέντος μέτρου – Τροποποίηση η οποία αποτελεί ειδικό μέτρο παρέκκλισης – Υποχρέωση κοινοποίησης στην Επιτροπή προκειμένου να ληφθεί έγκριση από το Συμβούλιο – Μη τήρηση – Παράβαση
(Οδηγία 2006/112 του Συμβουλίου, άρθρο 395 §2)
(βλ. σκέψεις 50-53, 57 και διατακτ. 1)
Διατακτικό
Το Δικαστήριο αποφασίζει:
1)
Το Ηνωμένο Βασίλειο της Μεγάλης Βρετανίας και της Βόρειας Ιρλανδίας, με τη θέσπιση νέων μέτρων απλούστευσης που επεκτείνουν την εφαρμογή του μηδενικού συντελεστή και την εξαίρεση από τη συνήθη υποχρέωση περί τήρησης μητρώου φόρου προστιθέμενης αξίας που προβλέπονται στο Value Added Tax (Terminal Markets) Order 1973 [διάταγμα περί φόρου προστιθέμενης αξίας (αγορές εμπορευμάτων) του 1973], όπως τροποποιήθηκε με το Value Added Tax (Terminal Markets) (Amendment) Order 1975 [διάταγμα περί φόρου προστιθέμενης αξίας (αγορές εμπορευμάτων) (τροποποίηση) του 1975], χωρίς να υποβάλει αίτηση στην Ευρωπαϊκή Επιτροπή προκειμένου να λάβει την έγκριση του Συμβουλίου της Ευρωπαϊκής Ένωσης, παρέβη τις υποχρεώσεις που υπέχει βάσει του άρθρου 395, παράγραφος 2, της οδηγίας 2006/112/ΕΚ του Συμβουλίου, της 28ης Νοεμβρίου 2006, σχετικά με το κοινό σύστημα φόρου προστιθέμενης αξίας.
2)
Καταδικάζει το Ηνωμένο Βασίλειο της Μεγάλης Βρετανίας και της Βόρειας Ιρλανδίας στα δικαστικά έξοδα.
(
1
)	ΕΕ C 206 της 17.6.2019.